《题陈道古留远堂》
宋代·林希逸

乾坤不毁易宁熄，风月常新诗岂亡。可但功名须久远，也知道味更深长。

留题底要穷东野，取友何如贤季方。料得对床吟乐处，平章欧蔡到程张。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。